CELEX: 62013TN0274
Language: da
Date: 2013-05-17 00:00:00
Title: Sag T-274/13: Sag anlagt den 17. maj 2013 — Emadi mod Rådet

20.7.2013   
            
            
               DA
            
            
               Den Europæiske Unions Tidende
            
            
               C 207/48
            
         Sag anlagt den 17. maj 2013 — Emadi mod Rådet
   (Sag T-274/13)
   2013/C 207/80
   Processprog: tysk
   
      Parter
   
   
      Sagsøger: Hamid Reza Emadi (Teheran, Iran) (ved advokat T. Walter)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets forordning (EU) nr. 206/2013 af 11. marts 2013 om gennemførelse af artikel 12, stk. 1, i forordning (EU) nr. 359/2011 om restriktive foranstaltninger over for visse personer, enheder og organer på baggrund af situationen i Iran annulleres, for så vidt som den vedrører Hamid Reza Emadi.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren gjort fire anbringender gældende.
   
               1)
            
            
               Første anbringende: Tilsidesættelse af sagsøgerens ret til forsvar.
               
                           —
                        
                        
                           Rådet har tilsidesat sagsøgerens ret til en effektiv domstolsbeskyttelse og navnlig begrundelsespligten, idet Rådet ikke har angivet en tilstrækkelig begrundelse for at opføre sagsøgeren i bilaget til den anfægtede gennemførelsesforordning.
                        
                     
                           —
                        
                        
                           Rådet har tilsidesat sagsøgerens ret til at blive hørt, idet Rådet ikke har indrømmet sagsøgeren den i artikel 12, stk. 2, i forordning (EU) nr. 359/2011 (1) fastsatte mulighed for at fremsætte bemærkninger til opførelsen på sanktionslisten og derigennem foranledige Rådet til at foretage en efterprøvelse heraf.
                        
                     
         
               2)
            
            
               Andet anbringende: Manglende grundlag for opførelsen af sagsøgeren på sanktionslisten
               
                           —
                        
                        
                           Det fremgår ikke af de grunde, som Rådet har anført som begrundelse for at opføre sagsøgeren på sanktionslisten, hvilket retsgrundlag, Rådet i denne henseende konkret har baseret sig på.
                        
                     
                           —
                        
                        
                           Rådet har udøvet et åbenbart urigtigt skøn med hensyn til de faktiske omstændigheder ved at opføre sagsøgeren på listen i bilaget til den anfægtede gennemførelsesforordning.
                        
                     
                           —
                        
                        
                           Navnlig kan den ene konkrete grund, som Rådet har angivet i sanktionslisten, ikke berettige opførelsen af sagsøgeren på sanktionslisten.
                        
                     
         
               3)
            
            
               Tredje anbringende: Tilsidesættelse af princippet om forbud med dobbelt straf (ne bis in idem)
               
                           —
                        
                        
                           Den ene konkrete grund, som Rådet har angivet for at opføre sagsøgeren på sanktionslisten, har allerede medført en sanktion fra de britiske mediemyndigheder.
                        
                     
                           —
                        
                        
                           Rådet har ikke gjort gældende, at der trods denne sanktion eller efter denne sanktion var sket yderligere overtrædelser, der kunne berettige opførelsen på sanktionslisten.
                        
                     
         
               4)
            
            
               Fjerde anbringende: Tilsidesættelse af såvel friheden til radio- og tv-spredning som ytringsfriheden, retten til at færdes frit og ejendomsretten
               
                           —
                        
                        
                           Opførelsen af sagsøgeren på sanktionslisten udgør et uberettiget og uforholdsmæssigt indgreb i hans medie- og ytringsfrihed, som bl.a. har til formål at forhindre både sagsøgeren og det radio- og tv-selskab, som han arbejder for, i at transmittere fra og til Europa.
                        
                     
                           —
                        
                        
                           Opførelsen af sagsøgeren på sanktionslisten udgør et uberettiget og uforholdsmæssigt indgreb i yderligere beskyttede grundlæggende rettigheder (ejendomsretten, erhvervsfriheden, retten til at færdes frit).
                        
                     
         
      (1)  Rådets forordning (EU) nr. 359/2011 af 12.4.2011 om restriktive foranstaltninger over for visse personer, enheder og organer på baggrund af situationen i Iran (EUT L 100, s. 1).